કિડ્સ ફૅશન-સ્ટુડિયો ચલાવતાં બિજોલી શાહ બાળકોના વૉર્ડરોબમાં શું હોવું જોઈએ એની વાત કરી રહ્યાં છે. તેમને બાળકોની ફૅશનમાં કેવી રીતે રસ લાગ્યો એનું રસપ્રદ કારણ છે. તેમના ઘરના નજીકના પ્રસંગમાં બાળકોનાં કપડાં માટે તેમને ઘણી જગ્યાએ ફરવું પડ્યું તેમ છતાં ઇચ્છિત ડિઝાઇન્સ ન મળી તેથી તેમણે બાળકોનું સ્ટાઇલિંગ કરવા માટે પોતાનો સ્ટુડિયો ખોલી નાખ્યો. બિજોલી જણાવે છે, ‘બાળકોનાં કપડાં ખરીદવાં દરેક પેરન્ટ માટે મોટો ટાસ્ક છે. દરેક પ્રસંગમાં આપણે સારાં દેખાઈએ અને બાળકોને નાનાં ગણીને કોઈ પણ કપડાં પહેરાવી દઈએ એ વાજબી ન ગણાય.’